2019. gada 9. oktobrī Rīkojums Nr. 492

Rīgā (prot. Nr. 46 10. §)

**Par civilā eksperta dalību Eiropas Savienības Padomdevēja misijā civilā drošības sektora reformām Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilā eksperta Arsenija Mihejeva (personas kods (ierobežotas pieejamības informācija)) (turpmāk – civilais eksperts) nosūtīšanu dalībai Eiropas Savienības Padomdevēja misijā civilā drošības sektora reformām Ukrainā (turpmāk – starptautiskā misija).

2. Saskaņā ar Ministru kabineta 2009. gada 13. janvāra noteikumu Nr. 35 "Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība" (turpmāk – noteikumi) 7.2. apakšpunktu noteikt, ka civilā eksperta dalības laiks starptautiskajā misijā ir no 2019. gada 22. oktobra līdz 2020. gada 21. oktobrim.

3. Ņemot vērā starptautiskās misijas finansēšanas noteikumus, paredzēt, ka:

3.1. saskaņā ar noteikumu 7.3. apakšpunktu un 14. punktu civilajam ekspertam netiek izmaksāta noteikumu 15. punktā minētā piemaksa;

3.2. saskaņā ar noteikumu 14., 16. un 17. punktu civilajam ekspertam tiek segti faktiskie izdevumi, nepārsniedzot šādas summas:

3.2.1. dzīvības un veselības apdrošināšana, pārceļoties uz dienesta vietu un atgriežoties no tās, – 5 *euro* gadā;

3.2.2. ceļa izdevumi – 1 000 *euro* (pārcelšanās uz dienesta vietu un atvaļinājuma brauciens 2019. gadā – 750 *euro,* pārcelšanās no dienesta vietas 2020. gadā – 250 *euro*);

3.2.3. izdevumi par bagāžas transportēšanu – 200 *euro* (pārceļoties uz dienesta vietu 2019. gadā – 100 *euro*, pārceļoties no dienesta vietas 2020. gadā – 100 *euro*);

3.2.4. obligātās vakcinācijas un medicīniskā aptieciņa – 100 *euro* (2019. gadā);

3.2.5. dzīvojamās telpas īres un komunālo pakalpojumu izmaksas (tai skaitā mākleru pakalpojumu apmaksa, nepārsniedzot gada limitu) – 11 895,21 *euro* gadā jeb 991,26 *euro* mēnesī (2019. gadā – 2 302 *euro* un 2020. gadā – 9 593 *euro*).

4. Ņemot vērā Eiropas Ārējās darbības dienesta noteiktās prasības, ka nosūtītājvalstij ir pienākums maksāt atalgojumu ekspertam, noteikt civilajam ekspertam atalgojumu (minimālās mēnešalgas apmērā) – 2019. gadā 1 010 *euro* un 2020. gadā 4 163 *euro*. Ārlietu ministrijai veikt valsts sociālās apdroši­nāšanas iemaksas 243 *euro* apmērā 2019. gadāun 1 003 *euro* apmērā 2020. gadā.

5. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 4 510 *euro* apmērā šā rīkojuma 3. un 4. punktā minēto izdevumu segšanai.

6. Finanšu ministrijai precizēt un palielināt Ārlietu ministrijas budžeta izdevumus apakšprogrammā 01.04.00 "Diplomātiskās misijas ārvalstīs" 15 114 *euro* apmērā (atlīdzībai 5 166 *euro*, tai skaitā atalgojumam 4 163 *euro*, precēm un pakalpojumiem 9 948 *euro*) civilā eksperta darbības nodrošināšanai no 2020. gada 1. janvāra, vienlaikus samazinot finansējumu valsts budžeta resora "74. Gadskārtējā valsts budžeta izpildes procesā pārdalāmais finansējums" programmai 02.00.00 "Līdzekļi neparedzētiem gadījumiem".

7. Uz dalības laiku starptautiskajā misijā:

7.1. Aizsardzības ministrijai nodrošināt civilajam ekspertam nepieciešamo ekipējumu – ķiveri un bruņuvesti;

7.2. Ārlietu ministrijai nodrošināt civilajam ekspertam medicīnisko aptieciņu (pirmās palīdzības medicīnisko materiālu minimumu).

Ministru prezidents A. K. Kariņš

Ārlietu ministra vietā –

veselības ministre I. Viņķele